NaiveNeuron/SloPal huggingface dataset:
Klus, Martin, poslanec NR SR (2019-06-27):
Ďakujem pekne, pán minister, aj pánovi ministrovi obrany za odpoveď. Ja len v reakcii na záver odpovede, môžme sa napríklad rozprávať konkrétne o hybridných vojnách. Pred pár minútami nás o nej informoval aj pán premiér na výbore pre európske záležitosti, čiže ja očakávam, že aj v kontexte týchto vojen, o ktorých otvorene hovorí aj ministerstvo obrany, sa môžme potom rozprávať o ďalších konkrétnych krokoch, ktoré ministerstvo obrany pripravuje, takže v takomto duchu budem pravdepodobne interpelovať alebo sa dopytovať pána ministra opäť. Ďakujem.
Paška, Pavol, predseda NR SR (2012-08-03):
Dámy a páni, ja vás poprosím, vytvorme priestor pre pána poslanca Kaníka, aby mohol pokračovať vo svojom príspevku.
Rošková, Ľubica, poslankyňa NR SR (2015-07-02):
Ďakujem pekne. Vážený pán predseda, kolegyne, kolegovia. Zápisnica o výsledku tajného hlasovania o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie, ktoré sa konalo 2. júla 2015. Na tajné hlasovanie o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie bolo vydaných a poslanci si osobne prevzali 120 hlasovacích lístkov, teda na voľbe bolo prítomných 120 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie jeden poslanec neodovzdal hlasovací lístok. Zo 119 odovzdaných hlasovacích lístkov bolo 10 neplatných a 109 platných. Podľa platných hlasovacích lístkov overovatelia zistili, že – za Borisa Brunnera hlasovalo za 80, hlasovalo proti 16, zdržalo sa hlasovania 13 poslancov, – za Milana Cíbika hlasovalo za 68, hlasovalo proti 15, zdržalo sa hlasovania 26 poslancov, – za Jozefa Gajdoša hlasovalo za 77, hlasovalo proti 12, zdržalo sa hlasovania 20 poslancov. – za Miroslava Masarika hlasovalo za 75, hlasovalo proti 15, zdržalo sa hlasovania 19 poslancov. – za Jozefa Bolješika hlasovalo za 36 poslancov, hlasovalo proti 42, zdržalo sa hlasovania 31 poslancov. – za Milana Romana hlasovalo za 73, hlasovalo proti 26, zdržalo sa hlasovania 10 poslancov. Na voľbu členov Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie zvolení: Boris Brunner, Jozef Gajdoš, Miroslav Masarik, Milan Roman a Milan Cíbik. Overovatelia poverujú svojho člena Ľubicu Roškovú oznámiť výsledok hlasovania Národnej rade Slovenskej republiky. Ďakujem.
Novotný, Viliam, poslanec NR SR (2014-07-09):
Ja rozumiem tomu, začnem od konca, to sa lepšie pamätá, čo hovorí pán poslanec Kuffa. Ja tomu veľmi dobre rozumiem. Ale keď si dával pozor, ja som hovoril, že práve riešenie čiernych stavieb v podaní tohto poslaneckého návrhu zákona nie je o búraní. Vôbec to nie je o búraní. Je o tom, aby nevznikali nové. Niekde to musíme zastaviť. Čiže žiadne buldozéry neprichádzajú do úvahy. Nikomu nechceme zobrať jeho príbytok ani jeho dom, v ktorom býva. Ide o to, že treba sa tam ísť niekedy pozrieť, ako vyzerajú. A ty, viem, že to poznáš tak, jak to poznám aj ja. Veľmi ťažko by som to nazval ľudským obydlím v zmysle nejakého stredoeurópskeho štandardu, na ktorý sme zvyknutí. Tá moja druhá pripomienka bola, že no ja rozumiem tomu, že sa ti to nepáči ako veriacemu človeku, keď povieme o tom, že jednoducho deti a sociálne dávky s nimi spojené a zároveň zanedbávanie výchovy týchto detí vyzerá v praxi tak, ako keby naozaj tieto deti boli len nejakým nástrojom na získanie finančných prostriedkov zo sociálnych dávok. Ale stačí sa opýtať ktorejkoľvek poštárky, ktorá nosí tie sociálne dávky, a tá ti rovno povie, alebo tej, ktorá na pošte vydáva. Tá ti rovno povie, že je bežnou otázkou sa opýtať, že koľko detí potrebuje mať na to, aby som mal 15-tisíc slovenských korún sociálne dávky. To je bežná otázka na východe Slovenska. Čiže, bohužiaľ, bohužiaľ, sa naučili tieto komunity žiť v tých zle nastavených sociálnych podmienkach, ktoré sme nastavili, žiaľ, všetci. A to by som chcel povedať pánovi poslancovi Hlinovi, že my sme sa snažili robiť jednu reformu v rokoch 2003 – 2004, len, žiaľ, vláda ju výrazným spôsobom zmenila v rokoch 2006 – 2010, vláda SMER-u. A my sa naďalej budeme snažiť v tejto Národnej rade veľmi optimisticky predkladať tieto návrhy, lebo alebo to vyriešime my štandardní politici v Národnej rade, alebo to bude riešiť Kotleba, prípadne domobra... (Prerušenie vystúpenia časomerom.)
Laššáková, Jana, podpredsedníčka NR SR (2013-09-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku jedného pána poslanca, pána poslanca Hlinu, ktorému teraz odovzdávam slovo. Nech sa páči, pán poslanec.
Sulík, Richard, predseda NR SR (2011-07-06):
Prosím, hlasujte teraz. (Hlasovanie.) Prítomných 147 poslancov, hlasovalo 79 za, 68 sa zdržalo. Schválili sme uznesenie k výročnej správe o činnosti Fondu národného majetku. Poprosím poslanca Petra Zajaca, člena výboru pre ľudské práva a národnostné menšiny, aby uviedol hlasovanie o návrhu uznesenia k Výročnej správe Ústavu pamäti národa za rok 2010 , tlač 390. Pán poslanec, máte slovo.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-05-13):
Ďakujem veľmi pekne. Vážená pani predsedajúca, vážené panie poslankyne, páni poslanci, cieľom predloženého vládneho návrhu zákona je dosiahnuť komplexné riešenie problémov, ktoré spomaľujú transformáciu vlastníckych a užívateľských vzťahov k lesným pozemkom vrátane tzv. reštitučných náhrad. Predložený návrh novelizuje predovšetkým tzv. prvý reštitučný zákon č. 229/1991 Zb. a zákon o lesoch. Oba je potrebné upraviť a zosúladiť tak, aby bolo možné dokončiť proces odovzdávania lesných pozemkov tým reštituentom, resp. ich nástupcom, ktorí si tieto lesné pozemky z rôznych dôvodov do držby a obhospodarovania neprevzali. Prvý reštitučný zákon v minulosti určil, že nadobudnutím jeho účinnosti vzniká k poľnohospodárskej pôde a k lesným pozemkom tzv. nájomný vzťah zo zákona. To spôsobuje prakticky nesúlad so zákonom o lesoch, najmä pokiaľ ide o podmienky a spôsob ukončovania takéhoto nájmu zo zákona k lesným pozemkom. Predloženým vládnym návrhom zákona upravuje ukončenie nájmu lesných pozemkov zo zákona a postup povinných a oprávnených osôb v tomto procese. Zároveň tento návrh zákona predpokladá vydanie vyhlášky na určenie výšky nájomného za nájom zo zákona, ktorá umožní jednoducho a exaktne určiť výšku nájomného k lesnému pozemku. Okrem toho vládny návrh zákona upravuje s cieľom sprehľadnenia racionálnosti obhospodarovania lesných pozemkom aj vedenie evidencie obhospodarovateľov lesa, nájom lesných pozemkov a osobitné obhospodarovanie lesných pozemkov v prípade, že vlastník nezabezpečí obhospodarovateľa lesa. Na tomto mieste by som chcela poďakovať pánom poslancom Antalovi a Bernaťákovi za ich pozmeňujúce návrhy, ktoré naozaj veľmi racionálne a zmysluplne dopĺňajú, resp. menia niektoré ustanovenia predloženého návrhu. Vážená pani predsedajúca, panie poslankyne, poslanci, vzhľadom na vyššie uvedené dovoľujem si vás požiadať o prerokovanie predloženého návrhu a jeho schválenie. Ďakujem veľmi pekne za pozornosť.
Kotleba, Martin, poslanec NR SR (2016-05-25):
Ďakujem, pán predseda. Vážené dámy, vážení páni, do rozpravy sa nikto nezapojil. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Ďakujem.
V. Palko, poslanec: (2008-06-19):
Pán Mečiar, rozmýšľam, čo vás k tomuto návrhu viedlo. Pán Mečiar, uviedli ste, že poslanec Minárik teraz nie je v strane, za ktorú bol zvolený do parlamentu. Pán Mečiar, to je nejaký právny problém? Ústava nehovorí vôbec nič o tom, že by zmena členstva v strane bola nejakou prekážkou vykonávania funkcie predsedu výboru. Takže, pán Mečiar, z právnej stránky tu žiadny problém nie je. Z toho vyvodzujem zrejme, aj keď mi to pripadá neuveriteľné, že, pán Mečiar, vy máte na mysli asi morálny rozmer veci. Spomenul som, že to je neuveriteľné, lebo to, čo je neuveriteľné, je to, že vy, pán Mečiar, máte pocit, že by ste nám mali kázať o tom, čo sa patrí a čo sa nepatrí v parlamentnej demokracii. Existuje také niečo, čo sa volá politická kultúra. A k tejto politickej kultúre patrí všeličo, napríklad i to, že na to, aby nás niekto poučoval, čo sa patrí a čo sa nepatrí, musí dotyčný byť určitou morálnou autoritou. To je v podstate vec zdravého rozumu, že poučovanie o morálke neočakávame od lumpov. Podobne napríklad u ľahkých žien, radodajok neočakávame, že nám budú prednášať nejaké traktáty o duchovnom význame panenstva, no a rovnako som si dosť istý, že kázanie, čo sa patrí a čo nie, vyznieva dosť bizarne, keď to počujeme z úst človeka, ako ste vy, pán Mečiar.  (Potlesk.) Ten návrh, ktorý ste dali na odvolanie Pavla Minárika, je taký, taký strašne ľahký. Vychádza z toho taká kunderovská neuveriteľná ľahkosť bytia. Navrhli ste to ako len tak, ale to nebude také jednoduché. Vlado Müller spieval takú pesničku Nebude to také ľahké, drahý. (Hlasy z pléna: Drahá.)
Krajkovič, Mikuláš, poslanec NR SR (2017-09-12):
Ďakujem pekne, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pleštinská, Zita, poslankyňa NR SR (2021-05-27):
Ďakujem, pán predsedajúci. Milý kolega Marián Viskupič, dalo by sa s tvojím vystúpením v niektorých častiach súhlasiť, keby sme neboli svedkami najhoršej pandémii, akú sme od pandémie španielskej chrípky na celom svete, v Európe, nevynímajúc Slovensko tento a minulý rok zažili. Po vojne je, samozrejme, každý generál. No my sme nemohli predvídať, aké budú výdavky v dôsledku tejto globálnej pandémie. Nedá sa šetriť a zároveň pomáhať. Škoda, že sa našli aj ľudia, ktorí v čase pandémie zneužívali štátom poskytnutú pandemickú pomoc. Ja som, naopak, priaznivcom plošného testovania, pretože sme ľudí ochránili od nakazených na COVID-19 a chránili sme tak ľudské životy. Účelom návrhu zákona je prijať nevyhnutné úpravy v súvislosti s aktuálnou situáciou a riešiť krytie opatrení na boj s pandémiou. Ide predovšetkým o nákup vakcín, liekov, zdravotníckych pomôcok, ako aj zabezpečenie financovania schválených a pripravovaných schém pomoci podnikateľskému prostrediu a občanom. Zrýchlený režim je nevyhnutný, aby nevznikli značné hospodárske škody. Je mi preto veľmi ľúto, že SaS ako náš koaličný partner tento návrh zákona nepodporí.
Škripek, Branislav, poslanec NR SR (2012-10-30):
Ďakujem. Pán kolega, tu po štyroch slovách by som znovu zopakoval len toľko, že my vychádzame z úplne iných pojmov a ideme opačnými smermi, proste my sa v tom, my sa nevieme pochopiť ani v tom, ani v nazeraní na skupinu. Keď si teraz zacitoval, že z čoho vychádza ten zákon, vychádza z našej potreby, ja som tam vysvetľoval niekoľkokrát, že nevychádzame len z našej potreby, vychádzame z prirodzeného zákona v nás, ukázal som, odkiaľ pochádza, ale odstrihol som túto náboženskú pravdu a hovorím len o tom, že vychádza len z nás a nielen z toho, ako niečo cítime. Pani Nicholsonová, nebudem teraz reagovať, pani Nicholsonová hovorí o integrácii, ja som pracoval s postihnutými ľuďmi niekoľko rokov na Mokrohájskej a viem, čo je integrácia, a ty si ju teraz citoval tak a ona teda nadšene hovorila, že deťom v Kanade, tam sú tak integrované, že, a teraz ty si to trošku dotiahol, ale chápem, že to bolo pravdivé, čo si chcel povedať, že to je úplne úžasné, že tým deťom je jedno, či sú to dvaja otcovia, alebo dve maminky, iba ak sú k nim dobrí. Kolega, práve teraz hovoríš niečo úplne iné ako odborníci, ktorí desiatky – desiatky – rokov skúmajú vývoj detí a tí jasne hovoria, že potrebujú obidvoch, obidva modelové vzory rodičov, ženský a mužský, a nie byť vychované dvoma dobrými chlapmi alebo dvoma dobrými tetami. Proste, ty si tu proste povieš niečo úplne opačné ako stovky, tisíce odborníkov na svete, ktorí to skúmajú desiatky rokov, a ty to tu vyhlásiš za pravdu a povieš, že tak má táto krajina stavať svoju legislatívu. Ja som žil vo Veľkej Británii, aj ten národ je iný ako slovenský národ. To, že nejaká dobre tvrdá a citovo, citovo silne odťažitá kanadská rodina by takéto niečo mohla zvládať, nech sa páči. My sme krajina žijúca v srdci Európy, silne zameraná na východný štýl myslenia alebo aj cítenia, alebo aj prežívania. Je to dané aj kultúrou. (Prerušenie vystúpenia časomerom.)
Paška, Pavol, predseda NR SR (2013-06-27):
Pán poslanec Hrušovský.
Kuffa, Štefan, poslanec NR SR (2020-06-09):
SaS si príďte s tými zatvorenými krčmami, my vám to podporíme úplne. Nielen v nedeľu, ale aj v sobotu, aj v piatok. No ale... (Prerušenie vystúpenia predsedajúcim.)
Poliačik, Martin, poslanec NR SR (2019-04-02):
Áno, samozrejme, mám, mám procedurálny návrh.
Bugár, Béla, podpredseda NR SR (2018-10-24):
Na vystúpenie pána poslanca s faktickou poznámkou, pán poslanec Dostál, nech sa páči.
Zelník, Štefan, poslanec NR SR (2019-04-02):
Ďakujem pekne za slovo. Len pripomínam členom zdravotníckeho výboru, že výbor je zvolaný na dnes na 12. hodinu. Ďakujem.
Pčolinský, Peter, podpredseda NR SR (2022-10-25):
Ďakujem pekne. S ďalšou faktickou pán poslanec Benčík. Nech sa páči.
Grausová, Natália, poslankyňa NR SR (2019-06-21):
Ďakujem, pán predseda, za slovo. Ospravedlňujem sa, ja som prišla trochu neskôr, ale, pán poslanec Heger, to, čo si hovoril, s tým sa dá iba súhlasiť. Je to veľmi naozaj, to bola; ak je to pravda teda takto, tak naozaj iba súhlasiť. A maličkú takú poznámočku, že ja neviem, ktorých, teda otázka, pán poslanec Heger, čiže tieto byty nie sú pre chudobných ľudí v podstate, tieto, a okrem toho ďalšia malá poznámka, že nepoznám chudobných ľudí, ktorí majú 1 300 eur mesačne. Jednoducho už aj 700 eur je dosť veľa, to je príjem, ktorý už ľudia považujú za pomerne veľký, takže ja neviem teda, jedine to, že neviem, kto už má u nás 1 300 eur mesačne. Ďakujem pekne. Čiže je to v podstate oveľa menej, tí ľudia sú oveľa chudobnejší. Ďakujem.
Vaľová, Jana, poslankyňa NR SR (2022-02-23):
Ďakujem veľmi pekne. Ja som síce polovicu nerozumela, pretože pán poslanec si tak mumlal, že bolo veľmi ťažké rozumieť. Ale aspoň to, čo som rozumela, samozrejme, ak do akejkoľvek krajiny príde akákoľvek zmluvu, a to sa týka aj zmluvy s USA, ak prišla na Slovensko, tak je slušné a diplomatické o nej rokovať. Ale ak tá zmluva nie je výhodná pre Slovensko alebo vôbec v práve, tak ju nepodpíšete. Takže na rozdiel od vás, my sme tú zmluvu nepodpísali. Pán kolega, chcem vám povedať, Benčík, vy ste taký útlocitný, ja som to už minule povedala, že vám vylepia nejaké plagáty a vy ste z toho úplne vedľa. Lebo niečo napíšu na facebooku, to nechcite vedieť, čo všetko písali vaši hejteri, ktorí sa mi priznali, že voľby sa robia ináč, pani Vaľová. My máme 20 – 30 nickov, ktoré sú falošné a takto vám píšeme, vy to neviete robiť. To bolo u nás pred voľbami a rôzne svinstvá. Ale ja sa chcem vrátiť k tomu, pamätáte si likvidačné pexeso pani ministerky Remišovej, ktorá povedala, že týchto ľudí prečiarkla, a treba ich zlikvidovať? A to bola žena, ktorá mala reálnu moc. To nebola nejaká Janka P. alebo Jožko M., ktorý niečo povedal na facebooku. Počuli ste odposluchy, kde boli reálni policajti, ktorí mali reálnu moc a ktorí nerozprávali o tom, že nejaká jaternica tlstá americká, čiže ja neviem ani, čo to znamená, k čomu to bolo, či to je z mäsiarstva alebo z čoho. Ale oni reálne rozprávali, že treba Santusovej podpáliť auto, treba nakopať do p..., treba ju zlikvidovať, treba ju odstrániť. Tu by ste mali, pán Benčík, podať trestné oznámenie, lebo tu sa už schyľovalo ku skutočnej likvidácii. Nieže vám nalepili plagátik. A vy hovoríte, že zradcov nejakých išli, vy sa cítite byť zradca, pán kolega? Cítite sa byť zradca Slovenskej republiky, lebo to, čo ste prečítali, ľudia píšu o zradcoch Slovenskej republiky. Pýtam sa vás, cítite sa byť zradca Slovenskej republiky. Ak, áno, tak potom sa máte čoho obávať, lebo je to o vás. Ak nie... (Prerušenie vystúpenia časomerom.)
Žiga, Peter, podpredseda NR SR (2024-06-14):
Ďakujem pekne, pán spravodajca. Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Otváram možnosť prihlásiť sa do rozpravy ústne. Ako prvý sa prihlásil navrhovateľ. Pán poslanec Šipoš, nech sa páči. Uzatváram možnosť prihlásiť sa do rozpravy ústne.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 131 poslancov, za 100, proti 4, 24 sa zdržalo, 3 nehlasovali. Konštatujem, že sme tento návrh schválili. Ďalej prosím spoločnú spravodajkyňu z výboru pre zdravotníctvo poslankyňu Moniku Kaveckú, aby uvádzala hlasovanie o bode 24 programu. Je to druhé čítanie o vládnom návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe (tlač 1355). Nech sa páči, pani poslankyňa, máte slovo. [Hlasovanie o vládnom návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa dopĺňa zákon č. 317/2016 Z. z. o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov (transplantačný zákon) , tlač 1355.]
Danko, Andrej, predseda NR SR (2018-05-15):
Na vystúpenie pána poslanca tri faktické. Uzatváram možnosť prihlásenia. Prvý je pán poslanec Mazurek.
Bugár, Béla, podpredseda NR SR (2017-09-07):
Na vystúpenie pána poslanca faktická, jediná faktická poznámka. Pán poslanec Jurzyca, nech sa páči.
Jurinová, Erika, podpredsedníčka NR SR (2013-09-20):
Ďakujem pekne, pán poslanec. Na vaše vystúpenie je faktická poznámka. Uzatváram možnosť prihlásiť sa s faktickou. Nech sa páči, pán poslanec Galko.
Grendel, Gábor, podpredseda NR SR (2023-02-16):
Pán poslanec, áno. Gong oznámil, že váš čas určený na vystúpenie v rozprave vypršal. Jedna faktická poznámka. Pán poslanec Miloš Svrček.
Kuffa, Štefan, poslanec NR SR (2014-12-04):
Ďakujem za slovo. Dajte, prosím, pán predseda, hlasovať o návrhu uznesenia uvedeného v spoločnej správe č. 1274a.
Paška, Pavol, predseda NR SR (2013-12-10):
Faktická poznámka, pán poslanec Kaník, Duchoň. Končím možnosť sa prihlásiť. Pán poslanec Kaník.
Hort, Milan, podpredseda NR SR (2010-10-22):
Ďakujem, pán minister. Poprosím teraz pána poslanca Jozefa Mikuša, ktorého ako spoločného spravodajcu určil výbor pre hospodárstvo, výstavbu a dopravu, aby nás poinformoval o výsledku rokovania výboru, aby odôvodnil návrh a stanovisko gestorského výboru, nech sa páči.
Mihál, Jozef, poslanec NR SR (2016-10-21):
Ďakujem za slovo. Chcem podporiť aj takto verbálne faktickou poznámkou tento pozmeňujúci návrh alebo nejaký iný v podobnom duchu, ak by prišiel, pretože to, aké povinnosti majú mať, teda majú subjekty, ktoré balia svoj tovar do nejakých sáčkov, obalov alebo ho zabalený kupujú zo zahraničia a ďalej predávajú, to je jednoducho nevykonateľné. A prax, máme za sebou júl, august, september, polovica októbra, triapolmesačná prax aj nasvedčuje tomu, že podnikatelia ani netušia, že majú takúto povinnosť, nie že by si ju plnili. Čiže, pán minister, ak chcete urobiť službičku ministrovi financií a vylepšiť štátny rozpočet, stačí vyslať vašich inšpektorov do ulíc a prakticky v každej prevádzke, povedzme rýchleho občerstvenia, v ktorej sa zastavia a budú si pýtať informácie o tom, či sú registrovaní v príslušnom zmysle podľa zákona o obaloch, tak zistia, že registrovaní nie sú a pokutička 1 200 eur je v kapse. Čiže produktivita práce takýchto inšpektorov bude veľmi vysoká, a pokiaľ máte nedostatok zamestnancov, je tam nejaký podiel na tržbách, tak sa hlásim za inšpektora, pretože je to veľmi ľahký spôsob zárobku. No jednoducho, s prepáčením, je to pekný prúser, to, čo sa stalo, takto sa veci jednoducho robiť nemôžu. A keby som vymenoval a doplnil kolegyňu, že čo všetko takto podnikatelia dostali zľava, sprava za posledné roky, tak okrem pracovnej zdravotnej služby je tu napríklad podobný nezmysel na povinnosť pri zákone na ochranu osobných údajov, ďalej tu máme elektronické schránky, ktoré sú tiež najnovším hitom, už starším, niekoľkoročným evergreenom je prihlasovanie zamestnanca do Sociálnej poisťovne. Skrátka, je toho veľa a valí sa to na podnikateľov z každej strany... (Prerušenie vystúpenia časomerom.)
Laššáková, Jana, podpredsedníčka NR SR (2014-12-04):
Na vystúpenie pána poslanca s faktickou poznámkou pán poslanec Fecko, pán poslanec Kuffa. Končím možnosť prihlásiť sa s faktickými poznámkami. Nech sa páči, pán poslanec Fecko.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 143 poslancov, za 141, 2 proti. Konštatujem, že Národná rada vyslovila súhlas s touto zmluvou. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti ministerstva vnútra (tlač 435). Prosím teraz pána spravodajcu Jozefa Bučeka, ktorý bol navrhnutý gestorským výborom pre obranu a bezpečnosť, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov , tlač 435.)
P. Hrušovský, predseda NR SR: (2005-01-20):
Ľ. Lintner, poslanec: Ja som vychádzal z najlepšieho vedomia a svedomia, ale keď máte pocit... (Ruch v rokovacej sále.)
Sulík, Richard, predseda NR SR (2010-09-10):
Ďakujem. Dávam slovo spoločnému spravodajcovi z výboru pre financie a rozpočet poslancovi Jozefovi Kollárovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Kolíková, Mária, ministerka spravodlivosti SR (2020-04-30):
Vážený pán predsedajúci, vážené panie poslankyne, vážení páni poslanci, dovoľujem si predstaviť vládny návrh zákona, ktorým sa mení a dopĺňa zákon o Súdnej rade. Ako som už uviedla pri úvodnom slove v rámci skráteného legislatívneho procesu, kedy som uvádzala tento návrh, tak som sa, vlastne už bližšie priblížila aj obsah tohto vládneho návrhu zákona. Tento vládny návrh zákona nám rieši dve podstatné veci, ktoré súvisia s funkčnosťou kľúčovej inštitúcie v justícii so Súdnou radou, ktorá je dôležitá, aby nám naozaj zabezpečovala, plnila... (Prerušenie vystúpenia predsedajúcim.)
Kadúc, Miroslav, poslanec NR SR (2014-11-08):
Ďakujem pekne. Pán predseda, ja teraz, nebude to návrh, chcem iba voľačo povedať aj vo váš prospech. Ja teda nesúhlasím s tým, aby sa niekto vás pýtal, aby ste vy povedali, že či sú v poriadku. Ja si myslím, že netreba dehonestovať funkciu, funkciu predsedu parlamentu. To je moja prvá poznámka. A druhá, k tomu procedurálnemu návrhu. Vy ste nemuseli dať hlasovať. Tu bola zrejmá podpora pléna Národnej rady. Nehlasoval jeden, všetci boli za. Čiže naozaj, postačilo sa opýtať. Mali by sme vyriešený tento problém raz a navždy a už by tu nemusel byť. Teraz si myslím, celý večer to tu budete mať každú hodinku. Je to škoda. Kľudne ste to mohli urobiť a môžete to urobiť kľudne ešte raz.
Mihál, Jozef, poslanec NR SR (2012-07-02):
Pán poslanec Novotný vo svojom príhovore povedal jednu z tých, v podstate spomenul jednu z tých fám, ktorá sa úspešne šíri po Slovensku, čiže rád by som to dal na pravú mieru. Ak niekto počas svojho života nepracoval, tak nemá vymeraný dôchodok z priemernej mzdy, je to fáma. Prvou podmienkou na to, aby niekto dôchodok mal vôbec priznaný je, že musel odpracovať, alebo presnejšie povedané, mal aspoň 15 rokov dôchodkového postenia. Čiže ak niekto celý svoj život prebufetil, tak dôchodok jednoducho nedostane. Možno sa to trošku zamieňa s tým, že ak žena má dieťa, tak až pokiaľ to dieťa nemá päť rokov a stará sa tá žena oň, tak má poistenie od štátu, je poistenkyňou štátu, vtedy za ňu štát platí dôchodkové poistenie, čiže bežia jej tie odpracované roky, aj keď v skutočnosti odpracované nie sú, a vtedy za ňu štát platí zo 60 percent priemernej mzdy. V každom prípade ale je asi nereálne si myslieť, že akákoľvek žena v tomto štáte, nech je taká alebo onaká, by dokázala od osemnástich do šesťdesiatich dvoch rokov vychovávať dieťa, to sa jednoducho z biologických dôvodov nejako dosť dobre nedá. Čiže takto získaných rokov dôchodkového poistenia môže byť v praxi možno 20 alebo 25 a kto má trošku matematiku v krvi, tak si spočíta, že potom ten dôchodok nie je nejakých 400 eur, ktorý by bol z priemernej mzdy, ale vychádza na úrovni nejakých 240 eur. Tam sa skôr zamieňa to, že sú určití naši občania, ktorí sú takzvane invalidi z mladosti, čo si vedia šikovne vybaviť, a je tam aj problém týchto rodičovských príspevkov. A pokiaľ ide o tých invalidov z mladosti, tak si dovolím tejto ctenej snemovni na budúcu schôdzu predložiť istý návrh, ktorý by to mohol čiastočne riešiť. Ďakujem.
Pellegrini, Peter, podpredseda NR SR (2020-04-28):
Pán poslanec Svrček.
Pročko, Jozef, poslanec NR SR (2024-05-02):
Začnem Malatincom. Neklam! Vyprosujem si od teba, že si klamal, nikdy som nepovedal, že to nie je problém, neklam, ja som povedal, že to robíte z toho, nerozprávaj, neprerušuj ma, ja som povedal, ja som ťa neprerušoval, ja som povedal, že to je politická téma, ktorú ste, vy ste si z toho urobili politickú tému! Veď to je no... vyslovene naozaj je tu ten problém, nikde som nepovedal, že netreba tých medveďov strieľať. Klameš, klameš! Pán Hajko, ďakujem, že ste potvrdili, že sa naozaj prikrmuje všade a prikrmujú to neskutočným spôsobom. Pán Muňko, nie je premnožený orol, ale drobnú zver nemáme preto, že, pretože naozaj nemáme dobrý, dobré podmienky pre túto zver. Pán Garaj, vy tu o mne rozprávate, aký som ja poľovník? Kde je ten Garaj? Odišiel preč, odišiel? Fí, mne z Obýc prišlo na vás, čo ste vy za človeka, mám to tu rozprávať, ako vás vnímajú v Obyciach, čo o vás rozprávajú, prečo ste išli do SNS k Dankovi kšeftovať? Čo vy mi rozprávate, to všade, pán, pán Garaj, keby ste vedeli, čo o vás tam v Obyciach rozprávajú, tak sa presťahujete niekde na Sibír tam k onému, k Putinovi, ktorého milujete. No a, Huliak, vy tu rozprávate, vy tu ro... nebudem hovoriť Rudko, lebo to v živote mu nepoviem Rudko, Huliak, vy tu rozprávate o tom, aký som ja poľovník? Ja som od svojich šiestich rokov v lese, Huliak, nie som to čo vy. Kedysi ste rozprávali o poľovníckej komore a o Slovenskom poľovníckom zväze, aké sú to, aké sú to hydry, teraz ste s nimi, zapchali vám ústa spôsobom, že z vás spravili člena, vyprosujem si od vás toto kývanie, spravili z vás člena. Čo ste vy za poľovníka, Huliak? Ja o vás tiež viem, aký ste vy poľovník. Klamete, Huliak! Vy prikrmujete v celom tom vašom okolí nie desiatimi kilogramami kukurice, vy to tam nosíte jak, jak vlakmi. Huliak, vy tu idete ľudí dehonestovať, tie vaše žvásty, Huliak, čo rozprávate, keď si zahulíte pri rastline, tak to je čistá katastrofa! Ja len chcem povedať naozaj, a to, čo som povedal, prikrmovanie zakážme, zver kŕmime, divú zver kŕmime, medvede sú problém, problémové medvede strieľajme.
B. Bugár, podpredseda NR SR: (2004-01-23):
(Hlasovanie.) Prítomných 131, za 129, hlasovania sa zdržal 1, nehlasoval 1. Konštatujem, že Národná rada určila výbory, gestorský výbor, ako aj lehoty na jeho prerokovanie v druhom čítaní. Budeme pokračovať v hlasovaní o návrhu poslankýň Národnej rady Slovenskej republiky Evy Černej a Edit Bauer na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov (tlač 521). Pani poslankyňa Sárközy, nech sa páči, máte slovo.
Číž, Miroslav, podpredseda NR SR (2015-07-01):
Faktické poznámky majú poslanci Viskupič, Jarjabek, Huba, Nachtmannová. Uzatváram možnosť prihlásiť sa s faktickou poznámkou. Slovo má pán poslanec Viskupič.
Turčanová, Andrea, poslankyňa NR SR (2023-12-07):
Ďakujem. Ja sa naopak chcem poďakovať pánovi Kiššovi, že tak podrobne rozobral zákon, ktorým meníme, neviem, či ste si to zrátali, ja som si to zrátala, 13 ďalších zákonov, ktoré spolu absolútne nesúvisia. Je to zákon o súdnych poplatkoch, o stavebnom sporení, o štátnych sviatkoch, o správnych poplatkoch, o sociálnom poistení, zákon o dani z príjmov, zákon o spotrebnej dani z tabakových výrobkov, zákon o DPH, zákon o zdravotných poisťovniach, o rozhlase a televízii, o solidárnom príspevku z ropy a zemného plynu a tiež zákon o spotrebnej dani z alkoholu. Trinásť zákonov jedným zákonom. V tom sa nevyznáme nielen my poslanci, ale občania už vôbec. Takto sa to nerobí, páni. Ďakujem.
Blanár, Juraj, podpredseda NR SR (2021-02-04):
Pán poslanec, mali ste na pána Šudíka reagovať a oslovovali ste pána Krajčíra, ale pevne verím, že ste si to zobrali k srdcu. Pán poslanec Šudík, môžete reagovať.
Zmajkovičová, Renáta, podpredsedníčka NR SR (2013-06-25):
Pán poslanec Novotný.
Kollár, Boris, predseda NR SR (2022-12-02):
Ešte raz jej dajte, prosím pekne, minútu.
Pročko, Jozef, poslanec NR SR (2023-12-13):
Ďakujem veľmi pekne. Rozprával si o tom, že odborári by sa mali naozaj na toto celé pozrieť a mali by aktívne pôsobiť pri takýchto zákonoch, aby naozaj ukázali, že odbory sú od toho, aby chránili ľudí. Fico sa ale spolieha na to, že on si vie kúpiť každého. Neviem, Roman, či si pamätáš na takého deduška, ktorého si požičiavali každý a ten deduško sa fotil s každou politickou stranou, ja som mu hovoril zázračný deduško, ktorý bol pri tých, pri tých aj pri tých, a deduško je teraz pri tých, ktorí mu dávajú plnými rukami. No a s týmto si, toto si myslí, teda chce aj Fico urobiť. On nepotrebuje ľudí, ktorí majú vlastný rozum. On nepotrebuje ľudí, ktorí majú vlastný názor, on potrebuje ľudí, ktorých si vie kúpiť. No a tým, že vyberie dane, tým, že urobí naozaj z národa nevoľníka, že každého jedného Slováka zadlží ešte viac, že Slovákom nebude dávať, ale brať, a ja, to je môj taký, to je krásne, on je taký obrátený Jánošík, že naozaj tým chudobným berie a svojim, našim bohatým ľuďom dáva, no tak Fico sa spolieha na to, že tým, ktorým dá, a tých je dosť aj v tejto sále, fíha, niektorí sedia aj teraz, Fico im porozdával, niektorí aj bývajú u tých ľudí, no a Fico vie, že tí, že týmto spôsobom si tých ľudí kúpi. A Fico sa spolieha na tých ľudí, ktorých si zaplatil a ktorých si kúpil. Ale Fico nech sa pozrie aj na námestia. Fico, pozri sa na námestia. Národ ťa nemá rád... (Prerušenie vystúpenia časomerom.)
Hrnčiar, Andrej, podpredseda NR SR (2019-09-18):
Vážené pani poslankyne, vážení páni poslanci, pokračujeme v popoludňajšom rokovaní šiesteho dňa 49. schôdze Národnej rady Slovenskej republiky podľa odsúhlasenej zmeny programu druhým čítaním o návrhu poslancov Evy Antošovej, Jaroslava Pašku, Štefana Zelníka, Juraja Soboňu a Stanislava Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh má tlač 1347 a spoločná správa výborov má tlač 1347a. Dávam slovo poslankyni Eve Antošovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Evy Antošovej, Jaroslava Pašku, Štefana Zelníka, Juraja Soboňu a Stanislava Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1347.)
Jurinová, Erika, podpredsedníčka NR SR (2014-10-16):
Páni poslanci, prosím vás ešte raz, prepáčte, pán minister, prosím vás, nechajte dohovoriť záverečné slovo pána ministra.
B. Bugár, podpredseda NR SR: (2002-07-04):
J. Cuper, poslanec: Chceli ste ísť k Maďarom, čo sme vám chceli aj dopriať, pretože konečne by ste tam urobili poriadok, ako ste urobili s Demokratickou úniou, že ste ju rozvrátili. Jednoducho, vy ste rozvracači, vy všetko rozvrátite. A čo je nepoučiteľné na vás, pán Tatár, vy jednoducho ako keby ste zabudli, že žijete v nejakom časopriestore, vy jednoducho opakujete do omrzenia to, čo už dávno dejiny vyvrátili alebo čo vyvrátili dôkazy. Kedy vás zaujímalo, kto je firma jediného muža, ako sa vytunelovalo 100 miliónov korún ďalších do Švajčiarska z výstavby tunela pod Braniskom a to je všetko o tom istom, to by som sa nečudoval, ale vás zaujíma, pán Tatár, že údajne my sme páchali nejaký štátny terorizmus. Pán Tatár, tak ako teraz tieto všetky veci vychádzajú najavo zrejme preto, že to už niektorých ľudí zo štátnej bezpečnosti, teda zo Slovenskej informačnej služby zrejme začalo mrzieť, že sa tento štát rozvracia, totálne oni majú za jeho bezpečnosť zodpovednosť, tak aj v našom období boli ľudia v SIS, ktorí dbali na to, aby sa nevykrádali diela neuveriteľnej hodnoty. Oltáre zo 16 storočia sa nevyvážajú z nejakej krajiny podvodmi, že sa nechá urobiť kópia, pán Tatár, o tom to je, toto dielo chcelo byť jednoducho zo Slovenska vyvezené...
Lipšic, Daniel, poslanec NR SR (2014-06-03):
Ďakujem veľmi pekne, pani predsedajúca. Niekedy asi je to rozumnejšie, ale ja som chcel teda poďakovať pánovi predsedovi za vystúpenie, ale by som nadviazal na to, že vystúpil, aby som ešte ho rád vyzval, keby vedel vystúpiť k tej oblasti justície. Ja som to už tuná spomínal. Nikto z navrhovateľov ani zo SMER-u, ani z KDH neriešil nejak hĺbkovejšie otázku zmien, ktoré navrhujete v justícii. Otázku, aký mechanizmus previerok navrhujete, ako bude fungovať. Nikto. To je oveľa podstatnejšia časť novely, musím povedať, a ja verím, že už si našli čas navrhovatelia ten pozmeňovací návrh prečítať s porozumením a že nám vysvetlia v parlamente, ako to bude fungovať, aké budú podmienky a proces rozhodovania Súdnej rady o sudcovskej spoľahlivosti, lebo nič také tam nie je, a je smutné, že o tak vážnej téme, riešime tuná manželstvo áno – nie, proste ale tú kľúčovú tému, ktorá bude aj reálne asi vykonateľná, k tej sa akoby nikto nepriznáva. Lebo nikto neargumentuje, ako bude tá situácia fungovať. Tak by som vás chcel poprosiť alebo aj ďalších navrhovateľov, aby nám to vysvetlili. Lebo ja poznám proces previerok, hovoril som o ňom, ja tomu nerozumiem. Je možné, že proste potrebujem vysvetlenie od ľudí, ktorí sú toho znalí a ktorí to ovládajú, ale rád by som aj kvôli občanom, aby bolo zrejmé, že čo vlastne v tej novele ideme schváliť.
Puci, Róbert, poslanec NR SR (2012-12-18):
Keďže sme hlasovali o všetkých bodoch zo spoločnej správy a mám splnomocnenie gestorského výboru, dajte, prosím, hlasovať o postúpení návrhu zákona do tretieho čítania ihneď.
P. Hrušovský, predseda NR SR: (2003-11-05):
(Hlasovanie.) 128 prítomných, 76 za, 14 proti, 37 sa zdržalo, 1 nehlasoval. Návrh sme schválili.
Brocka, Július, poslanec NR SR (2014-07-10):
Aby som sa neopakoval, aj tak sa budem opakovať, Daniel, ak SMER zvýši minimálnu mzdu o 50 eur, tak tie ženy, ktoré dnes chodia do práce v nedeľu, nebudú to musieť robiť a ich situácia sa zlepší, keď sa nič iné neurobí. To znamená len dve tieto veci. My s kolegom Přidalom sme naozaj nemali ambíciu vyriešiť všetky naše problémy. My sme navrhli len toto jedno, pomôcť tým osobám, ktoré sa na mňa obrátili, jednoducho ak to nezmeníte zákonom, tak my si nepomôžeme. Všetko.
Jurinová, Erika, podpredsedníčka NR SR (2015-10-02):
Ďakujem, pán poslanec. Jedna faktická poznámka je na vaše vystúpenie. Uzatváram možnosť prihlásiť sa. Nech sa páči, pán poslanec Osuský.
Bittó Cigániková, Jana, poslankyňa NR SR (2021-06-29):
Pán predseda, dajte hlasovať o návrhu, ktorý som predložila ako spravodajkyňa, že Národná rada Slovenskej republiky sa uzniesla v súlade s § 73 ods. 3 písm. b), že nebude pokračovať v rokovaní o návrhu zákona. Hlasujeme o tom, že som navrhla, aby sa nepokračovalo v rokovaní o návrhu zákona.
Vašečka, Richard, poslanec NR SR (2018-09-17):
Ďakujem veľmi pekne za všetky reakcie. Ja len také malé okienko nejakých politických pomerov. Necítim nejakú potrebu sa miešať do poslaneckého klubu OĽANO, ale pán Budaj je predsedom strany Zmena zdola, áno, spolu aj Zmena zdola aj Nova došli v koalícii, alebo, respektíve na kandidátke OĽANO, takže ono to vyvoláva také napätie, to chápem. Druhá vec, pani poslankyňa Cigániková, ja nehovorím za cirkev, ja som veriaci kresťan katolík, ale nehovorím za cirkev. Ja to chápem tak, že cirkev má nejakú náuku, ktorá sa týka tých členov, ktorí tam v nej chcú byť. A keď nechcú, tak nemusia, a keď chcú, tak by mali, a keď nie, tak môžu odísť. A určite ak nie ste členkou katolíckej cirkvi, tak sa vás to nejak netýka. Tak isto ako, ja neviem, aj zväz hubárov alebo poľovníkov alebo ďalšie nejaké neziskové organizácie majú nejaké svoje vnútorné pravidlá, kto nie je hubár a poľovník, môže fungovať inak, ale nemôže byť potom členom tej skupiny. A ďalšia vec, debata o výsade. Ja úplne súhlasím s tým, že nahliadnuť do zdravotnej dokumentácie nie je nejaká výsada, ktorá by mala patriť len niekomu, ale mohla by patriť všetkým jednotlivcom, ktorí sa na tom dohodnú, a preto ja s tým súhlasím. Ale nechápem, prečo by to malo byť dovolené podľa návrh vášho zákona len heterosexuálnym a homosexuálnym párom, ktoré nežijú v manželstve. Ja vidím diskrimináciu zase z tejto strany, že dobre, ale potom pre všetkých, ktorí sa na tom dohodnú a odsúhlasia si to. Ďakujem pekne.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 136, za 103, proti nikto, zdržali sa 32, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Laurenčík, Milan, podpredseda NR SR (2021-03-16):
Ďakujem veľmi pekne. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Prihlásili sa dvaja páni poslanci. Ako prvý, pán poslanec Igor Hus, nech sa páči.
V. Veteška, podpredseda NR SR: (2005-02-08):
Pán minister, želáte si vystúpiť? Nie. Pán spravodajca, želáte si vystúpiť? Nie. Prerušujem rokovanie o tomto bode programu. Panie poslankyne, páni poslanci, predtým ako začneme rokovanie o nasledujúcich dvoch bodoch programu, ktoré sa týkajú transformácie štátneho podniku Lesy Slovenskej republiky, navrhujem, aby sme rozpravu o týchto bodoch zlúčili. Je s tým všeobecný súhlas, prosím? Ďakujem. Takže pristúpime k rokovaniu o týchto bodoch. Materiál Analýza súčasného stavu prác na transformácii štátneho podniku Lesy Slovenskej republiky ste dostali ako tlač 977 a projekt transformácie štátneho podniku Lesy Slovenskej republiky máte ako tlač 992. Prosím ministra pôdohospodárstva Slovenskej republiky Zsolta Simona, aby uviedol obidva materiály vlády. Pán minister, máte slovo.
Blaha, Ľuboš, podpredseda NR SR (2024-06-13):
Ďakujem pekne, pani ministerka. Poprosil by som pána poslanca Gábora Grendela o doplňujúcu otázku. Nech sa páči.
Zemanová, Anna, poslankyňa NR SR (2018-05-17):
Ďakujem veľmi pekne za slovo. Zostali sme tu v takej komornej zostave, avšak tá téma vôbec nie je komorná. Téma, o ktorej chcem hovoriť a o ktorej pojednáva návrh zákona o Chránenej vodohospodárskej oblasti Žitný ostrov, vôbec nie je komorná. Týka sa tisícov ľudí, oklamaných ľudí, ktorí žijú a pijú vodu na Žitnom ostrove, pretože to bol dôvod, pre ktorý je tento návrh zákona na stole. Čiže návrh zákona, ktorým sa vyhlasuje Chránená vodohospodárstva oblasti Žitný ostrov, predkladá na rokovanie Národnej rady Slovenskej republiky skupina poslancov Národnej rady. Návrh zákona primárne reaguje na problémy ochrany kvality podzemnej vody najväčšej zásobárne pitnej vody Žitného ostrova a legislatívne nezrovnalosti so zákonom o vodách a nariadením vlády z roku 1978. Pani predsedajúca, prosím, otvorte rozpravu a ja sa aj hlásim ako prihlásená písomne.
Klus, Martin, poslanec NR SR (2016-12-01):
Dobré ránko. Ďakujem pekne za slovo. Ja by som chcel podporiť kolegu Braňa Gröhlinga v tom, čo naznačil, a teda, že na jednej strane absolútne rešpektujem potrebu upraviť niektoré možno nie celkom v rámci praxe jasné veci, ktoré sa nám na univerzitách verejného charakteru na Slovensku dejú, na druhej strane veľmi citlivo vnímame pokusy vlády, vládnej koalície o centralizáciu školstva ako takého. Čiže, tak ako bolo naznačené, je pre nás takmer neakceptovateľné, aby sme vnucovali možno samosprávam, akademickým samosprávam niečo, s čím sa nedokážu stotožniť, alebo aby sme v rámci regionálneho školstva išli späť o niekoľko krokov, tak ako to naznačil včera pán minister školstva. Takže toto sú veci, ktoré budem rád, ak si vyjasníme, a takisto som v tomto prípade aj priamo zainteresovaný ako pedagóg a budem rád, keď táto novela posunie veci dopredu, ale nie dozadu, a to je aj presne to, čo asi všetci očakávame. Takže teším sa na diskusiu v druhom čítaní.
Dzurinda, Mikuláš, poslanec NR SR (2012-09-27):
Ďakujem pekne, ani som necítil potrebu, lebo veď to bolo vecné. Len kolegovi Kuffovi by som chcel povedať, aby sme neplietli veci, ktoré dohromady pliesť nie je potrebné. Zhodou okolností 28. októbra budú parlamentné voľby na Ukrajine. Ako člen Rady Európy ja som sa teda tam aj prihlásil, týždeň strávim na rôznych okrskoch v týchto voľbách. Je nesmierne dôležité, aby boli slobodné, aby Ukrajina mala rovnakú šancu. Ja sa domnievam, že o mesiac, ak to niekto z nás bude považovať za potrebné, alebo zmysluplné, nič nám v tom nebráni, aby sme sa tým zaoberali, ale ja chcem vyjadriť nádej, že voľby na Ukrajine slobodné budú.
Blanár, Juraj, podpredseda NR SR (2021-02-25):
Páni poslanci, skúsme pristupovať k piete naozaj s veľkou úctou ku každému a neberme si ich do úst, keď to nie je potrebné. (Reakcie z pléna.) Pani poslankyňa Záborská, nech sa páči.
Laurenčík, Milan, podpredseda NR SR (2021-11-11):
Druhá otázka je opäť od pána poslanca Martina Čepčeka a znie: „Pán premiér, nevnímate ako neuveriteľný stret záujmov, že podľa medializovaných správ je blízky rodinný príslušník hlavného vládneho experta prof. Krčméryho pre covidové očkovanie a reštrikcie vysoko postaveným manažérom dnes už de facto monopolného dodávateľa vakcín? Dodáva to dôveryhodnosti opatreniam proti COVID-19?“ Nech sa páči, pán podpredseda, máte päť minút na odpoveď.
Adamčík, Eduard, poslanec NR SR (2019-09-18):
Ďakujem, pán predsedajúci. V rozprave vystúpili traja poslanci, pričom nebol podaný žiadny pozmeňujúci návrh. Pán predsedajúci, budeme hlasovať o bodoch zo spoločnej správy č. 1 a 2 spoločne s návrhom gestorského výboru schváliť.
Karahuta, Jaroslav, poslanec NR SR (2020-03-24):
Ďakujem. Zvolávam ustanovujúcu schôdzu výboru pre pôdohospodárstvo a životné prostredie ihneď po skončení schôdze v miestnosti č. 148.
Klus, Martin, poslanec NR SR (2017-12-05):
Ďakujem, pán poslanec Kotleba, za tento vtipný záver, ale ja som z vás stále čoraz viacej smutný. Smutný som preto, lebo by ste mali mať, ako sa tu už niekoľkokrát spomenulo, gule a priznať sa, že ste proste stále presvedčený neonacista. Ja vám teda odcitujem, čo tých 1 488 alebo 14 88 je: Číslo 14, to sú frázy, ktoré radi opakujú vaši priatelia neonacisti, jej autorom je rasista David Lane, ktorý zomrel v roku 2007, a Laneho veta znie: „My musíme chrániť existenciu našich ľudí a budúcnosť bielych detí.“ Akiste viete, o čom hovorím. Číslo 88 zase odkazuje na ôsme písmeno v abecede, teda písmeno H, a slúži ako symbolika pre nacistický pozdrav, ktorý tiež veľmi poznáte. Takže, pán Kotleba, prosím, nezavádzajte, priznajte sa ako chlap a povedzte, ako cítite tieto čísla vy, aby aj tí najradikálnejší vaši podporovatelia pochopili, že ste sa od nich neodklonili a nebudete mať potom problémy s neustálou odchádzajúcou členskou základňou, okrem iného otca pána Mazurka.
Spišiak, Jaroslav, poslanec NR SR (2024-01-11):
Ma to prekvapilo. Pán Dostál, hovorili ste o nevyhnutnosti udržať rovnováhu medzi obhajobou a obžalobou tak na súdnom konaní, tak aj v príprave legislatívy, podľa ktorej sa tento celý proces deje. V novele, o ktorej tu debatíme, je jednoznačne, jednoznačne vychýlená táto váha v prospech obhajoby, v prospech obhajoby. A poviem aj príklady. Táto obhajoba sa snaží akože spresniť celý proces trestný tým, že zavádza určité pojmy, ktoré to majú spresniť a zabrániť porušovaniu ľudských práv, konkrétne tých obvinených. A to spresnenie v podstate zavádza ešte väčšiu neistotu, nejasnosť. Napríklad spolupracujúci obvinený, ak sa rozhodne priznať sa k tomu, z čoho je obvinený a svedčiť o iných páchateľoch, tak musí byť jednoznačne a preukázateľne podľa nového potvrdené, že záujem spoločnosti je stíhať toho, proti komu svedčí, ako stíhať jeho samého, toho spolupracujúceho obvineného. A zároveň je tam dodané, že záujem spoločnosti a poškodeného. Čiže príklad. Ak štátny úradník zobere polmiliónový úplatok alebo vypaľuje podnikateľa, aby jeho nestíhal, prizná sa k tomuto skutku pol milióna, že zobral a zároveň svedčí napríklad o šéfovi tajnej služby, že ten zobral dvadsaťtisícový úplatok. A teraz čo je tu jednoznačné a preukázateľné? Pol milióna kontra dvadsaťtisíc. Vyzerá to, že záujem spoločnosti je stíhať toho, kto je ten kajúcnik a nie toho, proti komu svedčí. Lenže tu je, kto bude o tom rozhodovať? Čo je záujem spoločnosti?
Glváč, Martin, podpredseda NR SR (2018-06-18):
S reakciou, pán poslanec Pavelka.
Jurinová, Erika, podpredsedníčka NR SR (2015-05-19):
Pani poslankyňa Nicholsonová.
Šípošová, Janka, poslankyňa NR SR (2015-09-16):
Chcem sa opýtať pána ministra niečo konkrétne. Vychádzam z toho, o čom hovoril pán minister Lajčák, ale keďže ste tu vy, tak sa to opýtam vás. Pre mňa, keď sa povie „kvóty“, tak si to predstavujem, že kvóta je niečo, čo by nemalo byť prekročené. My to stále tu podávame alebo vnímame tak, že to je ako povinné množstvo, ktoré musíme prijať. Ako to vlastne je? Ďakujem.
Galko, Ľubomír, poslanec NR SR (2016-09-08):
Ja som podal procedurálny návrh, ja by som chcel, aby ste o ňom dali hlasovať. Ja nevidím dôvod, aby vy ste rozhodovali o tom, že čo je v rokovacom poriadku alebo nie je v rokovacom poriadku.
Bugár, Béla, podpredseda NR SR (2019-11-27):
Pán podpredseda Hrnčiar, nech sa páči.
Pellegrini, Peter, predseda NR SR (2015-11-12):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 131 poslancov, za hlasovalo 80, proti boli 7, zdržalo sa 44 poslancov. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú.
Blanár, Juraj, podpredseda NR SR (2022-09-22):
Pán spravodajca Kazda s faktickou poznámkou.
Kažimír, Peter, podpredseda vlády a minister financií SR (2014-11-26):
Ďakujem. Zlyhanie finančných inštitúcií je zo strany verejnosti a účastníkov trhu vnímané veľmi citlivo a môže viesť k ohrozeniu úspor obyvateľstva a obmedzeniu finančných operácií potrebných pre správne fungovanie ekonomiky. Cieľom predkladaného návrhu zákona je ministerstvom financií považovaný za jeden z najdôležitejších zákonov tohto roka vo finančnom sektore. Tým cieľom je vytvorenie systému prevencie a riešenia krízových situácii na finančnom trhu. Návrh zákona predstavuje komplexný rámec konkrétnych krokov a opatrení potrebných na účinné predchádzanie a riešenie krízových situácií na finančnom trhu. Vládny návrh zákona zavádza nové právomoci Národnej banky Slovenska pri dohľade na finančnými inštitúciami v procese prevencie vzniku krízových situácií a vytvára Radu pre riešenie krízových situácii, ktorá bude rozhodovať o začatí procesu riešenia krízových situácii, ak takého nastanú. Zákon zavádza inštitút bel-inu alebo kapitalizácie, ktorý prenáša zodpovednosť za primárne financovanie riešenia krízových situácii finančných inštitúcii na ich akcionárov a prednostných veriteľov na rozdiel od doterajšieho prístupu, tzv. bel-outu, kedy zodpovednosť za záchranu bánk niesli štáty a štátne financie, a teda občania. Funkčnosť navrhovaného rámca dopĺňa vznik Národného fondu na riešenie krízových situácií, ktorý bude zabezpečovať podporné financovanie riešenia takýchto krízových situácií. Tento bude povinne napĺňaný finančnými prostriedkami samotných finančných inštitúcií. Rozhodnutia o riešení a uplatnenie konkrétnych opatrení na riešenie krízových situácií budú zo strany Rady pre riešenie krízových situácií dôsledne analyzované najmä vo vzťahu k možným dopadom na ekonomiku Slovenskej republiky. Zákon je v súlade s dlhodobou podporou Slovenskej republiky rozširovania vnútorného trhu Európskej únie a podporou vytvorenia stabilnej bankovej únie v rámci eurozóny. Návrh zákona transponuje ustanovenia smernice o krízovom manažmente, tzv. BRRD smernica, ktorá tvorí integrálnu súčasť jednotného rezolučného mechanizmu na úrovni Európskej únie. Rezolučný mechanizmus je jedným z troch základných pilierov bankovej únie. Toľko na úvod, ďakujem.